## De ce este important antreprenoriatul?

ÎMM (întreprinderile mici şi mijlocii) formează o parte considerabilă a economiei ţărilor europene, constituind majoritatea în numărul total al întreprinderilor şi oferind majoritatea locurilor de muncă în Uniunea Europeană. Din aceste motive, ÎMM formează o importantă forţă motrice a inovărilor, formării locurilor de muncă şi integrării sociale/locale în Europa, precum şi un important instrument de realizare a obiectivelor de la Lisabona.

Plus la aceasta, întreprinderile mici sînt pe larg recunoscute drept coloana vertebrală a economiei ţărilor europene, fiind sursele-cheie de locuri de muncă şi un teren fertil pentru noile idei antreprenoriale şi de afaceri. Din aceste considerente, multe ţări europene depun eforturi considerabile de dezvoltare a antreprenoriatului şi de extindere a mediului şi a oportunităţilor pentru ÎMM.

Prin urmare, există motive serioase pentru a promova instruirea în domeniul antreprenoriatului. Or, în primul rînd, stimularea spiritului şi atitudinii antreprenoriale este un indicator-cheie pentru crearea noilor locuri de muncă, sporirea competitivităţii şi asigurarea creşterii. Alte motive importante sînt:

* Instruirea în domeniul antreprenoriatului poate contribui la formarea unei imagini mai puternice şi mai pozitive a antreprenorilor şi poate servi la prezentarea activităţii de liber profesionist ca un scop final realist al educaţiei, precum şi ca o opţiune de viitor pentru încadrarea pe piaţa muncii.
* Instruirea în domeniul antreprenoriatului poate influenţa şi contribui la modificarea mentalităţii tineretului de la o mentalitate de “angajat” la una de “antreprenor”. Aceasta implică stimularea asumării riscurilor, inovaţiilor şi creativităţii, care sînt aptitudini importante pentru un antreprenoriat de succes, pentru angajarea în cîmpul muncii şi chiar pentru viaţa personală.
* Instruirea în domeniul antreprenoriatului sporeşte şansele elevilor de a începe propriile lor afaceri, fapt care favorizează în mod direct creşterea economică la nivel naţional sau local şi extinde posibilităţile lor de angajare în cîmpul muncii.
* Plus la faptul că contribuie la pregătirea elevilor pentru lansarea propriilor afaceri, instruirea în domeniul antreprenoriatului promovează aşa trăsături personale ca spiritul inovator, creativitatea, spiritul de echipă şi asumarea riscurilor. Asemenea calităţi sînt considerate drept vitale pentru instruirea continuă, realizarea personală, incluziunea socială, spirit civic activ şi plasarea în cîmpul muncii.
* Instruirea în domeniul antreprenoriatului în cadrul instruirii profesionale implică apropierea elevilor de piaţa muncii (instruirea şi formarea profesională pregăteşte pentru piaţa muncii), datorită cărui fapt, absolvenţii cursurilor de instruire şi formare profesională sau de instruire continuă dispun de un potenţial optimal de activitate în cadrul ÎMM tradiţionale sau în domeniul antreprenoriatului.